projecte-aina/catalan_government_crawling huggingface dataset:
La Comissió Europea (CE) va publicar el 2 de maig de 2018 la proposta de pressupost de la UE pel període 2021-2027, conegut amb el nom de Marc Financer Pluriennal (2021-2027).
El pressupost de la Política Exterior i de Seguretat Comuna de la UE contribueix al manteniment de la pau, la prevenció de conflictes i l'enfortiment de la seguretat internacional.
Es tracta d'un dels principals instruments utilitzats per aplicar l'Estratègia Global sobre Política Exterior i de Seguretat de la Unió i posa de relleu el paper de la UE com a actor a nivell mundial.
El Tractat de la Unió Europea va reforçar aquesta política mitjançant la creació del càrrec d'Alt Representant de la Unió per a Assumptes Exteriors i Política de Seguretat i del Servei Europeu d'Acció Exterior.
La Política Exterior i de Seguretat Comuna contribueix a defensar els valors i els principis de la Unió, com per exemple els drets humans i les llibertat fonamentals, així com els seus interessos.
La Política Exterior i de Seguretat Comuna té la capacitat d'actuar com un agent extern en nom dels estats membres i juntament amb aquests.
Mitjançant una acció conjunta, la UE aporta un valor afegit més enllà de les activitats dels diferents estats membres, assolint una massa crítica per a donar resposta als reptes mundials.
Els seus objectius es basen en el suport a tres prioritats estratègiques:
La necessitat de donar una resposta ràpida i decidida en el context d'aquest instrument, fa que moltes de les seves accions no puguin programar-se amb antelació i que el pressupost hagi d'incloure cada any un marge suficient amb l'objectiu de permetre una resposta ràpida en situacions de crisi.
El Servei d'Instruments de Política Exterior de la Comissió Europea és l'encarregat de gestionar i executar el pressupost de la Política Exterior i de Seguretat Comuna.
La dotació econòmica global per a aquest instrument és de 3.000 MEUR pel període 2021-2027.
Complementarietats: es buscaran la interacció i les sinergies entre l'Instrument de Veïnatge, Desenvolupament i Cooperació Internacional, l'Instrument d'Ajuda Pre-Adhesió, l'Instrument d'Ajuda Humanitària, el rescEU i el Fons Europeu de Suport a la Pau.
Àrees temàtiques: veïnatge, acció exterior de la UE, món, promoció de la pau, multilateralisme, conflictes regionals, terrorisme, ús dels recursos, migracions, sostenibilitat, globalització, valors de la UE, seguretat internacional, estabilitat, democràcia, estat de dret, drets humans i llibertats fonamentals, igualtat, solidaritat, respecte als principis de la Carta de la ONU, dret internacional, gestió de crisis, prevenció de conflictes, drets humans, llibertats fonamentals, socis, protecció dels ciutadans, protecció de la Unió.
La Comissió Europea (CE) va publicar el 2 de maig de 2018 la proposta de pressupost de la UE pel període 2021-2027, conegut amb el nom de Marc Financer Pluriennal (2021-2027).
La Unió Europea és el major donant d'ajuda humanitària a nivell mundial.
En el període 2021-2027, aquesta ajuda se seguirà prestant sobre la base del Reglament CE 1257/96 de 20 de juny de 1996 (DOUE L 163, 2.7.1996, p.
D'acord amb aquesta normativa, l'ajuda humanitària de la UE se destina directament a les persones afectades per catàstrofes naturals o conflictes d'origen humà, amb independència de la seva raça, grup ètnic, religió, sexe, edat, nacionalitat o afiliació política, i no ha d'estar condicionada ni subordinada a consideracions de caràcter polític.
Les operacions d'ajut humanitari de la UE s'executen a través de més de dues-centes organitzacions associades (com ara Nacions Unides), altres organitzacions internacionals (com ara Creu Roja) i organitzacions no governamentals.
A més a més, la Comissió Europea ha creat una xarxa permanent d'experts sobre el terreny en l'àmbit humanitari internacional i local.
La dotació econòmica global per a aquest instrument és de 11.000 MEUR pel període 2021-2027.
Complementarietat: rescEU, Reserva per Ajudes d'Emergència i Instrument de Veïnatge, Desenvolupament i Cooperació Internacional.
Àrees temàtiques: veïnatge, acció exterior de la UE, món, multilateralisme, conflictes regionals, refugiats, ús dels recursos, migracions, globalització, valors de la UE, seguretat, estabilitat, democràcia, estat de dret, drets humans i llibertats fonamentals, igualtat, solidaritat, respecte als principis de la Carta de la ONU, dret internacional, gestió de crisis, ajut humanitari, catàstrofe natural, catàstrofe d'origen humà, emergència, diplomàcia humanitària, resiliència.
RELOS3 és un projecte de cinc anys de la UE sobre el desplegament d'estratègies d'especialització intel·ligent amb una perspectiva local.
El projecte gestiona un pressupost de 1,317,210.00 euros i està cofinançat pel programa Interreg (fons FEDER).
La durada del projecte és del gener de 2017 al 31 de desembre de 2021.
El seu consorci està format per:
El repte del projecte RELOS3 és apropar la cohesió al públic en general i la seva missió és trobar els mètodes més efectius per implementar les directrius de la UE sobre especialització intel·ligent i els fons estructurals relacionats a nivell local.
Això ho fan mitjançant la comparació i el benchmarking (comparació dels productes, els serveis o els processos d'una empresa amb els del líder de mercat per a analitzar-ne les diferències i definir els plans necessaris per a acostar-s'hi.).
L'esdeveniment de capacitació (formació) a Sevilla, que va ser organitzat conjuntament els dies 13 i 14 de juny pel projecte Interreg Europe RELOS3 i el Joint Research Center, va ser un gran èxit.
Prop de 50 persones de tota la UE van assistir a l'esdeveniment.
Aquesta reunió va ser l'última d'una sèrie de cinc esdeveniments temàtics.
Per al següent pas del projecte, es preveuen visites recíproques, que aprofundeixen en les accions que cada soci s'ha compromès a implementar d'acord als objectius del projecte a nivell local.
La primera visita tindrà lloc a partir del 17 de setembre, amb la visita d'Emmen als Països Baixos.
El projecte MIND THE GAP, és un projecte aprovat en la 2a convocatòria, a febrer de 2018, del Programa INTERREG V A ESPANYA-FRANÇA-ANDORRA (POCTEFA 2014-2020), pertany a l'eix 5 (Reforçar les competències i la inclusió dels territoris).
Té un pressupost de 1.943.726 euros i una taxa de finançament del 65%.
El projecte, amb l'acrònim MIGAP, té l'objectiu de facilitar l'accés a l'educació i la cultura per a la generació de capacitats en el territori transpirinenc, uneix els esforços i el coneixement adquirits per 12 socis, amb la intenció de contribuir a l'extensió, rèplica, sostenibilitat i millora de solucions innovadores, ja testades localment, per a l'adquisició de competències per part de la ciutadania, amb èmfasi en la població juvenil i infantil i amb la inclusió com a axioma de partida.
Davant el risc d'exclusió social de molts joves, el sector cultural transpirinenc està generant pràctiques innovadores en educació i cultura que romanen aïllades en els seus territoris d'origen, amb el que es pretén que siguin sistematitzades i replicades per fonamentar noves polítiques educatives i culturals que contemplin la participació d'agents públics i privats, locals i regionals d'ambdós sectors contribuint a la innovació i el desenvolupament territorial.
El projecte vol posar en diàleg experiències innovadores en educació i cultura de la regió pirinenca per millorar les competències dels actors institucionals i dels agents educatius i culturals que treballen en el territori garantint la inclusió social dels joves.
El centre de suport per a l'intercanvi de dades ha de facilitar les transaccions de dades i l'anàlisi de dades recopilant, desenvolupant i difonent, a través d'un lloc web dedicat, eines i experiència tècnica, i donant suport pràctic a organismes del sector públic i empreses privades.
La durada del contracte és de 39 mesos sense opció a ser renovat.
La present invitació a licitar consisteix en la producció de contingut multimèdia en línia, serveis de programació i assistència tècnica per a la Direcció General de Comunicació.
Els serveis que han de ser inclosos en el contracte es classifiquen en tres categories principals:
L'abast del contracte marc inclou, entre d'altres, les següents categories de resultats intermedis i finals, depenent del projecte o la metodologia:
Per mitjà de l'ORDRE ARP/91/2018 s'aproven les bases reguladores dels ajuts destinats a la cooperació horitzontal i vertical entre els diversos agents implicats en la cadena de subministrament per a la creació, el desenvolupament i la promoció de cadenes curtes de distribució i mercats locals de productes agroalimentaris.
Aquests ajuts donen resposta a la prioritat 3 "Fomentar l'organització de la cadena alimentària, incloent la transformació i la comercialització dels productes agraris, el benestar animal i la gestió de riscos al sector agrari", i el focus àrea "Millorar la competitivitat dels productors primaris integrant-los millor a la cadena agroalimentària mitjançant els règims de qualitat, afegir valor als productes agrícoles, i promoció en mercats locals i en circuits de distribució curts, agrupacions i organitzacions de productors i organitzacions interprofessionals", establerts al Reglament (UE) núm. 1305/2013 del Parlament Europeu y del Consell sobre el Fons Europeu Agrícola de Desenvolupament Rural (FEADER).
Són susceptibles de subvenció les actuacions següents:
L'import total rebut de l'ajut relacionat amb les actuacions a), b), c) i d) és del 50% de les despeses subvencionables amb un màxim de 40.000 €.
En els projectes que desenvolupin actuacions del punt e), l'ajut és del 40% de les despeses subvencionables amb un màxim de 80.000 €.
Aquests ajuts estan cofinançats amb el fons europeu FEADER.
Les convocatòries pels ajuts a la gestió forestal anteriorment publicades han generat una experiència de gestió, fruit de la qual s'ha vist evident que cal modificar les bases d'aquest ajuts per tal de facilitar una correcta implementació d'aquests en el territori.
D'acord amb els principis de simplicitat i claredat que han de regir l'actuació de les administracions públiques, s'ha considerat adient dictar unes noves bases reguladores que substitueixin les anteriors, que ja han estat modificades substancialment en dues ocasions.
L'objecte dels ajuts a la gestió forestal que estableix l'Ordre ARP/93/2018 consisteix en la realització de les actuacions següents:
Aquests ajuts tenen caràcter de subvenció, directament aplicable a les despeses ocasionades pels conceptes definits en els annexos específics per a cada línia d'ajuts.
Estan cofinançats amb el fons europeu FEADER i les bases estableixen que els ajuts regulats en aquesta Ordre són incompatibles amb qualsevol altre ajut.
El present contracte marc consisteix en la realització d'estudis i/o l'assistència tècnica en qualsevol dels camps susceptibles de ser objecte d'una proposta legislativa de la Comissió en matèria d'emissions (inclosos els contaminants, el soroll i el CO2) i el consum de combustible per a tots els sectors rellevants (vehicles lleugers i pesats, vehicles de categoria L, vehicles de categoria T i maquinària mòbil no terrestre).
La següent, és una llista no exhaustiva dels paquets de treball a què s'enfrontarà el contractista:
L'objecte d'aquestes subvencions és el finançament a agrupacions de dues o més persones físiques o jurídiques per a l'execució, a través de grups operatius, de projectes d'innovació d'interès general.
Els projectes es realitzaran en dues o més comunitats autònomes i han d'estar orientats a beneficiar a tot un sector o subsector en l'àmbit nacional.
A més a més, han d'estar orientades a algun dels objectius de l'Associació Europea per a la Innovació en matèria de productivitat i sostenibilitat agrícoles.
Més concretament, les actuacions hauran de contribuir a algun dels objectius següents:
Pressupost: 600.000 € | Data Límit: 20 dies naturals, comptats a partir del dia següent al de la publicació d'aquest extracte en el BOE (publicat: 28/06/2018)
El propòsit del contracte és proporcionar la base de la Comissió per elaborar un mapa jurídic detallat de les restriccions reglamentàries nacionals en diversos sectors de serveis.
L'objectiu és obtenir una visió general dels obstacles restants per al mercat únic, així com comprendre com han evolucionat aquestes restriccions al llarg del temps.
El licitador investigarà i identificarà les restriccions legals vigents, que s'inclouran a la directiva específica dels articles de serveis i les restriccions relacionades, i documentarà aquestes restriccions en una base de dades creada a aquest efecte.
Cada punt de dades a analitzar s'indicarà com una combinació d'estat membre, sector, punt de temps i restricció.
L'objectiu d'aquest procediment de contractació és celebrar un contracte marc de 4 anys.
El contracte marc s'implementarà mitjançant contractes específics o ordres de comanda on es determinaran les condicions específiques per a la realització de la missió individual.
Aquest licitació es divideix en els 2 lots següents:
Amb un pressupost de 160.000 €, el propòsit del Lot 1 és proporcionar suport estadístic a la Comissió Tècnica d'Organismes Modificats Genèticament de l'EFSA (Autoritat Europea de Salut Alimentària) respecte a l'anàlisi de dades recopilades en les proves de camp per a la caracterització composicional, agronòmica i fenotípica de plantes modificades genèticament.
Amb un pressupost de 140.000 €, el propòsit del Lot 2 és donar suport a la Comissió Tècnica d'Organismes Modificats Genèticament de l'EFSA comprovant l'adhesió dels assaigs de toxicitat a marcs normatius i estàndards metodològics.
Eurostars-2 és una iniciativa europea fundada conjuntament pel programa EUREKA i Horizon 2020.
Té com a objectiu finançar projectes en el camp de la recerca i el desenvolupament orientats al mercat i a la participació activa de les pimes.
La present convocatòria consisteix en la concessió d'ajuts a projectes de recerca i desenvolupament aprovats per la Secretaria d'Eureka a la novena convocatòria del Programa Eurostars-2, en què participen entitats espanyoles.
Així doncs, només podran ser beneficiaris de les ajudes les empreses que desenvolupin els projectes de recerca i desenvolupament aprovats per la Secretaria d'Eureka.
Copernicus és el programa d'observació de la Terra de la Unió Europea que contempla el nostre planeta i el seu entorn per tal d'obtenir el màxim benefici de tots els ciutadans europeus.
Més concretament, Copernicus ofereix serveis d'informació basats en l'observació de la Terra per satèl·lit i dades in situ (no espacials).
El guanyador d'aquesta convocatòria serà responsable de:
La contribució de la UE inclou:
Els Premis Europeus a la Promoció Empresarial identifiquen i reconeixen les actuacions i mesures a Europa que, dutes a terme per fomentar les empreses i la iniciativa empresarial, han resultat un èxit.
Més concretament, els objectius que deriven del premi són els següents:
Al concurs s'hi pot participar a través de sis categories diferents, i el Gran Premi del Jurat podrà provenir de qualsevol d'aquestes:
El guardó s'atorgarà al participant amb la iniciativa empresarial considerada com la més creativa i inspiradora d'Europa.
Per poder guanyar, cada participant ha de passar dues fases de selecció, la primera de les quals es fa a nivell nacional.
És per això, que tots els interessats haureu de posar-vos en contacte, en primer lloc, amb el vostre responsable nacional per tal de demanar més informació sobre com participar en la competició inicial a nivell nacional:
Direcció General d'Indústria i Pime
El BtD Project Lab, una iniciativa de Bridging the Dragon que compta amb el suport d'Europa Creativa MEDIA, és un taller immersiu i think-tank per a projectes adequats per a la coproducció xinesa-europea.
El laboratori consta de dos mòduls de 3-4 dies cadascun.
El primer mòdul se celebra a la Xina (en anteriors edicions, a Xangai el 2015, a Beijing el 2016 i a Nanjing el 2017), i el segon mòdul, amb els mateixos projectes, es realitza uns mesos més tard a Europa (en anteriors edicions, a Locarno el 2015, a Venècia el 2016 i a Berlín el 2018).
Els participants haurien de ser equips creatius de productors experimentats i director o guionista que estiguin treballant en el desenvolupament d'un llargmetratge de ficció (inclosa l'animació).
Se seleccionaran entre 6-8 projectes europeus i 6-8 projectes xinesos amb una clara perspectiva de col·laboració entre la Xina i Europa per al Laboratori.
Enguany, quatre dels projectes seleccionats seran preferiblement pel·lícules familiars.
El laboratori és gratuït i cobreix els costos de la matrícula, l'allotjament i la manutenció durant els dies del laboratori.
Les despeses de viatge, les despeses de visat, les traduccions, així com els costos addicionals durant el laboratori s'espera que siguin coberts pels participants.
L'objectiu general de la present convocatòria és el de millorar el sistema de control intern al país per assegurar una rendició de comptes eficient, transparència i una bona gestió financera de fons públics conforme a les normes internacionals i les millors pràctiques de la UE.
Els objectius específics són aconseguir un major desenvolupament del sistema PIFC a través de la millora de la legislació, l'elaboració d'eines metodològiques en la gestió i el control financer i l'auditoria interna; augmentar les capacitats dels usuaris que utilitzen els pressupostos a nivell central i local per gestionar de manera eficient els fons públics; i millorar la coordinació i supervisió de la Unitat d'Harmonització Central (CHU), Ministeri d'Hisenda.
La present convocatòria té com a objectiu augmentar la informació sobre qüestions europees des d'un punt de vista paneuropeu.
Per fer-ho, es vol estimular la producció de continguts innovadors a través d'investigacions i visualitzacions basades en dades, de la mateixa manera que també es vol estimular la distribució d'aquests continguts a tants ciutadans de la UE com sigui possible.
D'acord amb aquest objectiu, els sol·licitants han de descriure les seves propostes pel que fa a la producció de continguts (augment de la cobertura) i a la distribució de contingut (augment de l'abast).
Aquesta convocatòria pretén augmentar la producció de contingut que s'adhereix als principis d'independència, professionalisme i alta qualitat, i que utilitza les noves tecnologies per maximitzar el públic.
Els resultats esperats inclouen una major cobertura dels assumptes de la UE en termes de volum i qualitat.
El contingut d'aquesta "major cobertura" dependrà de l'elecció editorial dels sol·licitants.
Les propostes són lliures per indicar si l'enfocament serà sobre notícies d'última hora i/o sobre informes més detallats sobre els assumptes actuals.
Per arribar a un nombre màxim d'audiències, aquesta convocatòria té com a objectiu la màxima difusió del contingut als mitjans de comunicació a tota la UE.
Per fer-ho, les propostes han de contenir un pla de divulgació clar i el procés de producció del contingut ha de tenir en compte les necessitats dels socis i socis potencials des del principi.
Els resultats esperats inclouen l'augment dels informes sobre assumptes de la UE per mitjans nacionals i regionals a tota la UE, des d'una perspectiva paneuropea i/o comparant diferents punts de vista des d'Europa
L'Agència Europea de Medi Ambient (AEMA) pretén establir un contracte marc amb un proveïdor de serveis que prestarà suport a l'AEMA en l'àmbit de les comunicacions estratègiques.
S'espera que el futur contractista presti suport a les esferes que s'indiquen a continuació:
Cal assenyalar que la llista no és exhaustiva i que l'AEMA es reserva la capacitat de poder demanar al futur contractista que presti suport en altres àmbits que entren en el de les activitats de comunicació estratègica.
La Comissió Europea ha guardonat sis organitzacions europees per la seva excel·lència en matèria de seguretat viària (Excellence in Road Safety Awards 2018).
El premi reconeix iniciatives inspiradores i innovadores sota el marc de la Carta Europea de Seguretat Viària que contribueix a millorar la seguretat viària i salvar vides a les nostres carreteres.
La Carta Europea de Seguretat Viària, iniciada el 2004 i encapçalada per la Comissió Europea, és la plataforma de la seguretat civil més gran en seguretat viària.
Fins ara, més de 3 500 entitats públiques i privades (empreses de tot tipus i mides, clubs d'automòbils, associacions, escoles i autoritats locals) s'han compromès amb la Carta.
La Carta convida els membres a comprometre's a prendre una acció mesurable específica dins de la seva àrea de responsabilitats.
En el cas d'Aigua de Rigat, la companyia ha ampliat el seu pla existent per a la prevenció de riscos laborals per incloure aquells que els seus empleats troben quan viatgen per la carretera.
Després d'una anàlisi detallada de la mobilitat del personal, s'han implementat plans d'acció concrets per millorar la seguretat dels desplaçaments viaris dels treballadors en el seu treball diari.
Aquests plans inclouen un ampli ventall d'activitats de sensibilització sobre els riscos de seguretat viària en les investigacions d'accidents.
Les cèl·lules tumorals dorments estarien darrere la resistència als tractaments, així com les recaigudes de pacients aparentment curats.
Héctor G. Palmer, investigador principal del Grup de Cèl·lules Mare i Càncer de la Vall d'Hebron Institut d'Oncologia (VHIO), la primera autora del qual és la Dra.
Isabel Puig, del mateix grup, ha descobert una nova diana terapèutica que podria ajudar a eliminar aquestes cèl·lules resistents als fàrmacs i responsables de les recaigudes, el factor epigenètic TET2.
La investigació s'ha publicat a The Journal of Clinical Investigation.
Per definició, un tumor està conformat per cèl·lules que han adquirit totes les alteracions necessàries per créixer i multiplicar-se de forma contínua i incontrolada.
No obstant això, hi ha mecanismes moleculars que són capaços d'imposar-se sobre aquest creixement i obligar algunes d'aquestes cèl·lules a entrar en latència.
Fins ara, la majoria dels fàrmacs frenen el creixement dels tumors matant les cèl·lules que proliferen, i no les que estan adormides.
Aquestes cèl·lules, majoritàriament indetectables, romanen en l'organisme com si fossin llavors, es dispersen per diferents racons del cos i són resistents als tractaments.
Per motius encara desconeguts, en un moment determinat aquestes cèl·lules dorments es desperten, actuen com a cèl·lules mare, regeneren tot el tumor original i es propaguen a nous òrgans, procés que es coneix com a metàstasi.
El treball, dut a terme durant anys, ha servit per perfeccionar un nou mètode que ha permès identificar i aïllar aquestes cèl·lules dorments.
Un cop identificades aquestes cèl·lules dorments tan esquives, el treball dut a terme pels investigadors del VHIO ha permès conèixer diverses de les seves característiques clau.
I entre aquestes característiques, resulta determinant l'activitat del factor epigenètic TET2 que actua com un director d'orquestra que condueix amb precisió l'activitat global del genoma perquè es reculli ordenadament i obliga la cèl·lula a adormir sense perdre tot el seu futur potencial maligne.
La investigació duta a terme amb aquestes cèl·lules dorments no només ha servit per identificar TET2 com una possible diana terapèutica, també ha permès definir un biomarcador que permet identificar aquestes cèl·lules dorments i resistents als tractaments.
Aquest descobriment ha estat possible després de deu anys d'investigació, fruit de l'esforç de tot el grup multidisciplinari del VHIO, que va comptar amb la inestimable col·laboració de l'Associació Espanyola Contra el Càncer (AECC), la fundació Fero, l'Institut de Salut Carlos III, Ciberonc i Cellex.
L'Institut de Salut Carlos III va rebre fons europeus per aquesta investigació mitjançant el projecte europeu "Targeting colon tumor initiating cell heterogeneity – TACTIC TRANSCAN-2 (Horizon 2020).
Héctor G. Palmer havia rebut prèviament (any 2004) una beca Marie Curie.
Les accions MSCA, incloses en el programa de recerca Horizon 2020, són un gran impuls en la carrera dels investigadors que les reben.